cyanic-selkie/wikianc huggingface dataset:
Anna Franka
Dienasgrāmata
Pēc Aušvicas koncentrācijas nometnes Oto Franks atgriezās Amsterdamā, zinot, ka sieva ir gājusi bojā, viņš nezaudēja cerības, ka meitenes brīnumainā kārtā ir izglābušās. Pēc vairākām nedēļām noskaidroja, ka viņas arī ir mirušas, tēvs bija tik satriekts — nevēlējās vairs dzīvot. Pēc kara viņa rokās nonāca meitas dienasgrāmata, kuru bija saglabājusi ģimenes glābēja, austriete Mīpa Gīsa. Oto, savas mātes iedrošināts, sāka domāt par tās publicēšanu, kā to bija gribējusi arī pati Anna. Dienasgrāmata pirmo reizi publicēta 1947. gadā laikrakstos un teju uzreiz kļuva par vienu no spēcīgākajiem stāstiem par holokaustu. Tā ir tulkota 67 valodās un pārdota vairāk nekā 30 miljonos eksemplāru.
Toma evaņģēlijs
Datēšana un Jāņa un Toma evaņģēliju salīdzinājums
Par Toma evaņģēlija uzrakstīšanas laiku pētniekiem ir domstarpības. Dažiem evaņģēlijs veicinājis kanonisko evaņģēliju radīšanu, citiem tas esot 2. gadsimta gnostiķu sacerējums. Salīdzinot Jāņa un Toma evaņģēliju, vairāki pētnieki saskata dialektiku un secina, ka vēlāk pierakstītā Jāņa evaņģēlija esot konkurējošs skatījums par vairākiem strīdīgiem jēdzieniem kā, piemēram, dievišķā gaisma, pestīšana, Dieva valstība, Jēzus krustā sišana un augšāmcelšanās.
Terentjevs
Terentjevs (ru, no personvārda Terentijs (Терентий); sieviešu dzimtē Terentjeva (Тере́нтьева)) ir krievu cilmes uzvārds. Cilvēki ar šo uzvārdu:
Hamburgas skola (vēsture)
Vēsture
Fišers populārs kļuva 1959. g. ar publikāciju “Vēstures žurnālā”, kurā aizskāra politiski jūtīgo nacisma vēstures vietu Vācijas vēsturē. Sprādziena efekts zinātnes aprindās bija Fišera darbam “Tvēriens pēc pasaules kundzības” (1961.) Viņš savu izstrādāto koncepciju attīstīja arī nākamajos darbos: “Ilūziju karš” (1969.) un “Elites savienība” (1979.).
Brīvmūrnieku uzskaitījums
Brīvmūrnieki ir viena no senākajām organizācijām mūsdienu pasaulē, kas kultivē un attīsta brālības, indivīda brīvības un cilvēciskas iecietības idejas. Rakstiskajos avotos ir norādes par daudzu cilvēku piederību šai diskrētajai brālībai, kas ne vienmēr ir dokumentāli apstiprināmas. Pašā brīvmūrnieku organizācijā nepastāv strikts aizliegums publiski deklarēt savu piederību brīvmūrniekiem, kaut arī tā ir katra brīva izvēle to darīt vai nē. Tomēr nav atļauts publiskot kāda cita brīvmūrnieka vārdu bez viņa piekrišanas.
Sabiedrībā vienmēr ir bijusi noteikta interese par brīvmūrnieku sarakstiem un ir pat izdotas veselas grāmatas ar šādiem sarakstiem. Diemžēl bieži vien šajos sarakstos ir ļoti daudz kļūdu un neprecizitāšu. Otrs kļūdu iemesls ir tas, ka pastāv vairākas ļoti atšķirīgas sabiedriskās strāvas, kas sevi dēvē par brīvmūrniekiem, kaut arī tās viena otru par tādām neatzīst. Brīvmūrnieka nosaukums nav nekādi likumiski regulēts, tādēļ neviens brīvmūrnieku saraksts nekad nevar būt pilnīgs, patiess un nekļūdīgs. Zemāk esošais saraksts ir veidots no pieejamajiem rakstiskajiem avotiem un arhīvos un muzejos glabātajiem ložu biedru sarakstiem.
Beča
Beča ir pilsēta Polijas dienvidos, Mazpolijas vojevodistē Jaslo-Sanokas ieleju reģionā. Bagātās vēstures dēļ dēvēta par "mazo Krakovu" vai "Karpatu pērli". 16. gadsimtā Beča bija viena no lielākajām Polijas pilsētām. Mūsdienās - tūrisma centrs. Daļēji saglabājušies pilsētas aizsardzības mūri.
.dj
.dj ir augšējā līmeņa domēns, kura paredzētais pielietojums ir saistībā ar Džibutiju. Tas tika izveidots 1996. gadā. Šo domēnu bieži izmanto ar mūziku saistītos jautājumos, jo "DJ" ir abreviatūra vārdam "diskžokejs". Domēna sponsrs ir Djibouti Telecom S.A, bet reģistrācijas darbus veic dotDJ. Ierobežojumi reģistrācijai nav, izņemot slavenu preču zīmolu nosaukumus, kur priekšroka ir zīmolu īpašniekiem.
Maiers
Maiers ir uzvārds. Cilvēki ar šādu uzvārdu:
Londona
Vēsture
Tjudoru laikā pilsēta vienmērīgi attīstījās, kļūstot par ievērojamu tirdzniecības centru. Reformācija Londonā pagāja salīdzinoši mierīgi, karalim izdodot rīkojumu, ka visa katoļu baznīcas manta pieder karalim (tajā laikā vairāk kā puse no Londonas ēkām bija klosteri, baznīcas un citas reliģiskas celtnes). 16. gadsimta beigās Londonā darbojās Viljams Šekspīrs. 17. gadsimta sākumā Londonas iedzīvotāju skaits bija 225 tūkstoši.
Petra Majdiča
Savās trešajās ziemas olimpiskajās spēlēs 2010. gadā Vankūverā izcīnīja bronzas medaļu individuālajā sprinta distancē, lai gan, iesildoties īsi pirms starta, smagi nokrita un lauza vairākas ribas.
Tarsiji
Lai gan senatnē tarsiju grupa bija plaši izplatīta, tomēr mūsdienās visas sastopamās sugas dzīvo Dienvidaustrumāzijas salās: Filipīnu, Sulavesi, Borneo un Sumatras salās.
Visas tarsiju sugas ir apdraudētas, un tās tiek aizsargātas. Nebrīvē tarsijus līdz šim nav izdevies audzināt, jo tos saķerot, tie mēdz sevi nopietni savainot vai pat nogalināt.
Uzvedība
Piezemējoties tie stingri pieķeras pie koka ar saviem garajiem pirkstiem, kuru gali kalpo kā piesūcekņi. Tarsijs, piespiežot pirkstu pie stikla, to var pacelt ar pirkstgalu, stiklu nesatverot plaukstās. Medībās tarsiji medī apmēram 1 metra augstumā no zemes, bet dienas laikā tie pārvietojas augstāk kokos, lai izgulētos.
Grūtniecības periods tarsijiem ir apmēram 6 mēneši, piedzimst viens mazulis. Jau piedzimstot tam ir mīksts kažoks, un tā acis ir vaļā, kokos tas ir spējīgs rāpties jau 1 dienas vecumā. Dzimumbriedumu jaunie tarsiji sasniedz 2 gadu vecumā. Sociālā uzvedība un pārošanās dažādām sugām ir atšķirīga. Piemēram, tarsiji Sulavesi salā dzīvo mazās ģimeņu grupās, bet Filipīnu tarsiji ir vientuļnieki.
Insert (SQL)
Viena ieraksta pievienošana
Sintakse viena ieraksta pievienošanai ir šāda:
Rūpnieciskā revolūcija
Inovatīvie procesi, jauni materiāli un tehnoloģijas
No manufaktūrām aizgūtā un pilnveidotā ražošanas organizatoriskā forma, kas pazīstama kā fabrikas sistēma un kam raksturīga darba dalīšana un specializācija, ļāva ievērojami palielināt darba ražīgumu, pat izmantojot zemāk kvalificētu un mazāk apmaksātu darbaspēku;
Mazais dūkuris
Mazais dūkuris (Tachybaptus ruficollis) ir neliela auguma dūkuru dzimtas (Podicipedidae) ūdensputns, kura izplatības areāls ir tikai Vecā pasaule - Eiropā, Āzijā un Āfrikā.
Izskats un īpašības
Vasarā tam ir krāšņs riesta apspalvojums — ķermeņa augšdaļa ir tumši brūna, bet kakls un vaigi rudi brūni, ar metālisku vara spīdumu. Apspalvojums pie īsās astes kļūst gaiši brūns, bet pavēdere ir gaiši pelēka. Acis - koši dzeltenas. Jaunajiem putniem un ziemas periodā rudā apspalvojuma laukumi ir pelēcīgi brūni. Jaunajiem putniem atšķirībā no pieaugušajiem ir dzeltens knābis, kura gals ir melns. Kļūstot arvien vecākam, knābis kļūst tumšāks, līdz tas ir pilnībā melns. Mazajam dūkuram abās pusēs uz knābja pie pamatnes ir balti, nelieli laukumiņi, kas no attāluma atgādina baltus vaigu galus. Mazuļus klāj brūnpelēkas dūnas, kurām ir gaišāk brūnas garensvītras.
Rūpnieciskā revolūcija
Dzīves kvalitāte
Ar industrializācijas un sabiedrības noslāņošanās procesiem cieši saistīta ir arī dzīves kvalitāte. Tā industrializācijas agrīnā stadijā Rietumeiropā 19. gadsimta pirmajā trešdaļā dzīves apstākļi pilsētās strauji pasliktinājās. Savukārt, tā paša gadsimta pēdējā trešdaļā un 20. gadsimta sākumā, industrializācijai sasniedzot briedumu, dzīve pilsētās kļuva arvien ērtāka un veselīgāka. Pilsētu tēvi daudz uzmanības veltīja pilsētu infrastruktūras pilnveidošanai un attīstībai. Tika pārbūvētas ielas, labiekārtotas atpūtas zonas — parki, laukumi, uzlabotas ūdensapgādes un kanalizācijas sistēmas u.c. Izņēmums nebija arī Latvijas pilsētas, it īpaši Rīga.
Spožais saulkrēsliņš
Izmantošana
Iecienīts dekoratīvais augs dārzos, smaržo pēc rozēm.
Boriss Jeļcins
Boriss Jeļcins (, — ) bija pirmais Krievijas Federācijas prezidents no  līdz.
Šakira
Biogrāfija
2001. gadā guva panākumus ar savu pirmo singlu angļu valodā Whenever, Wherever, kas bija 2002. gada pārdotākais singls. Šakira "ielauzās" angļvalodīgajā pasaulē ar albuma Laundry Service izdošanu, kas tika pārdots 13 miljonos kopiju. Četrus gadus vēlāk viņa izdeva divus albumus Fijación Oral Vol. 1 un Oral Fixation Vol. 2. Abi sekmēja viņas panākumus ar vienu no 2000. gadu veiksmīgākajām dziesmām Hips Don't Lie. 2009. gada rudenī izdeva savu sesto studijas albumu She Wolf, kas ticis atzinīgi novērtēts no kritiķu puses. Albums ticis pārdots apmēram 2 miljonos kopiju visā pasaulē. Šakiras izpildītā dziesma Waka Waka (This Time for Africa) tika izvēlēta kā 2010. gada FIFA Pasaules kausa oficiālā dziesma. Tā kļuva par visu laiku pārdotāko Pasaules kausa dziesmu. Interneta vietnē YouTube dziesmas videoklips angļu valodā ir visu laiku divdesmit pirmais skatītākais video ar 3.48 miljardiem skatījumu. 2010. gada oktobrī izdeva albumu Sale el Sol. Tas ir pārdots divos miljonos kopiju visā pasaulē. Viņas nākamais albums Shakira iznāca 2014. gadā.
Dzintra (studenšu korporācija)
Himna
Korporācijas himnu — Karoga dziesmu — ko dzintras dzied svētku brīžos, sacerējusi pazīstamā latviešu dzejniece un "Dzintras" goda filistre Elza Stērste. Tāpat Elzas Stērstes spalvai pieder Komerša dziesma.
Pirmsākumi
1932. gada pavasarī korporācija iegādājās māju Sporta ielā 1, kur notika aktīva konventa dzīve. Šajā korporācijas mītnē tika nosvinēta "Dzintras" desmit un piecpadsmit gadu jubileja, iesvētīts vapenis, noturēti konventi, rīkoti ģimeņu vakari un Ziemassvētku eglītes, notika neskaitāmi literārie vakari, audzināšanas, kantu (dziesmu) un deju stundas meitenēm. Šajā namā korporācija zēla un plauka līdz pat 1940. gada vasarai.
Olivjē Mesiāns
Dzīvesgājums
Miris 1992. gadā Klišī (Clichy-la-Garenne) Odesēnas departamentā.
Ngaundere
Ngaundere ir pilsēta Kamerūnas ziemeļu daļā, Adamavas reģionā. Atrodas vidēji 1 212 metrus virs jūras līmeņa un 670 kilometru attālumā no Kamerūnas galvaspilsētas Jaundes. Pēc 2005. gada datiem pilsētā dzīvo 152 698 iedzīvotāji un tā ir septītā lielākā pilsēta Kamerūnā pēc iedzīvotāju skaita. Pilsēta savu nosaukumu ir ieguvusi no netāli esošā kalna. Dibināta 1835. gadā.
Georgijs Markovs
1978. gada 7. septembrī (Todora Živkova dzimšanas dienā) Markovs stāvēja autobusa pieturā pie Vaterlo tilta Londonā, kad kāds svešinieks it kā nejauši iedūra Markovam ar lietussargu, atvainojās un aizgāja.
Hristo Stoičkovs
Hristo Stoičkovs (Христо Стоичков; dzimis, Plovdivā, Bulgārijā) ir futbola treneris un bijušais futbola uzbrucējs. Kādreiz viņš bija Bulgārijas izlases līderis, bet tagad ir izlases galvenais treneris. Stoičkovs atzīts par 20. gadsimta otrās puses labāko Bulgārijas futbolistu.
Kā futbolists, Stoičkovs spēlēja kreisās malas uzbrucēja pozīcijā. Viņa lielākās specialitātes bija brīvsitieni, 11m soda sitieni un neparedzami sitieni no jebkuras pozīcijas. Stoičkovs bija pazīstams arī ar savu eksplozīvo paātrinājumu un bumbas driblu lielā ātrumā.
2004. gadā Pelē viņu iekļāva savā FIFA 100 sarakstā kā vienu no 125 labākajiem futbolistiem futbola vēsturē.
Mercedes F1
Brawn GP iegāde
Brawn labo rezultātu dēļ tika baumots, ka komandu varētu nopirkt un pārsaukt Mercedes-Benz koncerns. Tas tika apstiprināts. Ross Brons arī turpmāk vadīs komandu. Komandas bāze arī turpmāk būs Breklijas pilsētā Apvienotajā Karalistē. Tāpat Mercedes pārdos savus 40% McLaren akciju.
Sakramento "Kings"
Sakramento "Kings" (en) ir profesionāls ASV basketbola klubs, kas ir bāzēts Sakramento, Kalifornijas štatā, ASV. Klubs spēlē Nacionālās basketbola asociācijas Rietumu konferences Klusā Okeāna divīzijā. Tas tika dibināts 1945. gadā kā Ročesteras "Royals" un kopš 1948. gada spēlē NBA.
Savas pastāvēšanas vēsturē "Kings" ir 1 reizi uzvarējis NBA 1951. gadā, 1 reizi ir kļuvis par konferences uzvarētāju un 5 reizes — divīzijas čempionu. Mājas spēles komanda aizvada ARCO Arena arēnā.
Geigera skaitītājs
Izmantošana
Eksotisks Geigera skaitītāju pielietojums ir gadījumskaitļu ģeneratoros — radiācijas fona daļiņas tiek izstarotas pēc nejaušības principa.
Deinonikss
Deinoniksi ir terapodu apakškārtas ģints, kurā pagaidām ir tikai viena suga - D. antirrhopus. Šie dinozauri dzīvoja Ziemeļamerikas teritorijā pirms 121-98,9 miljons gadiem agrajā krīta periodā.
Scinava
2007. gadā pilsētā tika atklāts Alcheimera slimības ārstēšanas centrs.
Obsesīvi kompulsīvie traucējumi
Obsesīvi kompulsīvie traucējumi ir trauksmes traucējumi ar uzmācīgām domām, kas rada neērtumu, bažas, bailes un uztraukumu. Tajos indivīds veic atkārtotus uzvedības moduļus (apmātību un piespiedu uzvedību), lai mazinātu šo trauksmi. Obsesīvi kompulsīvo traucējumu simptomi izpaužas kā atkārtota un rūpīga roku mazgāšana, apkārtējās vides tīrīšana un kārtošana, vēlēšanās piešķirt katrai lietai savu vietu un panākt simetriju to izkārtošanā, atkārtota dažādu priekšmetu (piemēram, aizslēgtu durvju) pārbaudīšana, apsēstība ar seksuālām, vardarbīgām vai reliģiskām domām, izvairīšanās no atsevišķiem skaitļiem vai kādas darbības noteiktu reižu izpildīšana pirms aiziešanas gulēt. Slimnieks bieži izveido īpašus rituālus, bez kuru izpildīšanas viņš nespēj ķerties pie citiem sadzīves vai profesionāliem uzdevumiem un kuru pārtraukšanas gadījumā tie jāatsāk no jauna. Piemēram, vairākkārt ieslēgt un izslēgt gaismu, ienākot telpā un izejot no tās, nogaidīt, kamēr pa šoseju pabrauc noteiktas krāsas noteikts mašīnu skaits, pirms šķērsot ielu u.c.
Obsesīvi kompulsīvie traucējumi ir ceturtā visbiežāk sastopamā garīgā slimība un to diagnosticē gandrīz tikpat bieži kā astmu un cukura diabētu. ASV vidēji 1 no 50 cilvēkiem ir obsesīvi kompulsīvie traucējumi.
2010.—2011. gada Pasaules kauss skeletonā
Vīriešu ieskaitē uzvarēja latvietis Martins Dukurs, sieviešu ieskaitē uzvarēja vāciete Anja Hūbere.
Budapešta
Vēsture
19. gadsimta otrajā pusē Budapešta piedzīvoja strauju demogrāfisku un ekonomisku uzplaukumu.
Ronijs Brūers
Ronijs Brūers (en; dzimis Portlendā, Oregonas štatā, ASV) ir profesionāls amerikāņu basketbolists, spēlē uzbrūkošā aizsarga pozīcijā. Pašlaik (2013) pārstāv NBA klubu Oklahomasitijas "Thunder".
Ernsts fon Bergmanis
Profesionālā darbība
Kā viens no sava laika izcilākajiem ķirurgiem ieviesa vairākas radikāli jaunas ārstēšanas metodes karalauka ķirurģijā, piemēram, ceļa locītavas ievainojumu ārstēšanu ar antiseptiskas ģipša bandāžas (Listēra metode) palīdzību. 1886. gadā viņš pilnīgi atteicās no ķīmiskās antiseptikas un savā Berlīnes klīnikā lietojis tikai ar tvaiku sterilizētus pārsējus. Bergmanis tālāk attīstīja apendektomijas, barības vada operācijas un hidrocēles operācijas tehniku.
Zviedrijas hokeja izlase
2022. gadā tā atrodas 5. vietā Starptautiskās hokeja federācijas vīriešu hokeja izlašu rangā un spēlē 2023. gada Pasaules čempionāta elites divīzijā.
Ķekavas novads (2009—2021)
Kultūra
Aģentūras sastāvā bija šādas struktūrvienības:
Zemes magnētiskais lauks
Zemes magnētiskais lauks vai ģeomagnētiskais lauks ir magnētiskais lauks, ko ģenerē iekšzemes avoti. Ģeomagnētisma izpētes objekts. Zemes magnētiskais lauks rodas šķidrajā ārējā Zemes kodolā (apmēram 2900 km dziļumā). Domā, ka magnētiskā lauka rašanās iemesls ir elektrisko plūsmu cirkulācija izkusušajā materiālā - ģeodinamo. Magnētiskais lauks uz Zemes nav unikāls - tāds ir arī Neptūnam, Urānam, Saturnam un Jupiteram.
Zemes magnētiskās indukcijas līnijas
Maikls Faradejs piedāvāja tagad plaši izplatītu magnētiskā lauka vizualizāciju. Viņš līnijas, kas aptver Zemi sauca par spēka līnijām, bet mūsdienās šīs līnijas sauc par lauka līnijām. Šādas līnijas izskatās tuvu Zemes virsmai. Taču tālāk no Zemes magnētisko lauku ietekmē saules vējš, tādēļ lauks ir deformēts.
Morzes kods
Vienas svītras ilgums vienāds ar trīs punktu kopējo ilgumu. Pauze starp vienā burtā ietilpstošām signālu sekvencēm vienāda ar viena punkta ilgumu. Pauze starp diviem burtiem vienāda ar vienas svītras (3 punktu) ilgumu. Pauze starp vārdiem vienāda ar 7 punktu ilgumu.
Eiro
Valūtas nosaukums
Eiro simtdaļa ir saucama par centu, nevis eirocentu.
Ostrava
Ostrava (cs) ir pilsēta Čehijas ziemeļaustrumos pie Opavas upes ietekas Oderā. Trešā lielākā pilsēta Čehijā un otra lielākā aglomerācija pēc Prāgas. Sasniedzot vairāk kā 1 164 328 miljonus iedzīvotāju. Atrodas netālu no Polijas un ir Morāvijas-Silēzijas apgabala centrs. Vēsturiski liels akmeņogļu ieguves un metalurģijas centrs, tāpēc Čehoslovākijas laikā pilsētu sauca par "republikas dzelzs sirdi". Mūsdienās lielākā daļa šahtu un rūpnīcu ir aizvērtas, bet pilsēta vēl joprojām ir viena no piesārņotākajām pilsētām Eiropā. Pilsēta ir kandidējusi uz Eiropas kultūras galvaspilsētu 2015, bet zaudēja Plzeņai (Čehija) un Monsai (Beļģija).
Venta-1
Vēsture
2010. gada decembrī paziņots, ka finansēšanas problēmas ir atrisinātas un Venta-1 izstrāde tiks pabeigta 2011. gada trešajā ceturksnī. Tā kā iespēja palaist pavadoni ar Indijas raķeti bez maksas bija palaista garām, šim mērķim bija jāmeklē finansējums. To atrisināja, uz Venta-1 izvietojot arī Zviedrijas uzņēmuma AAC Microtec tā partneru ASV plug and play tehnoloģiju moduli. Šis uzņēmums apņemās pilnībā segt pavadoņa palaišanas izmaksas. Ar papildu moduli Venta-1 masa no plānotajiem pieciem kilogramiem pieaugtu līdz 15 kilogramiem. Pavadoni varētu palaist ar Indijas raķeti 2011. gada trešajā ceturksnī.
Fergie
Biogrāfija
Savu dziedātājas karjeru Fergusone sāka 1991. gadā kā viena no meiteņu grupas Wild Orchid dalībniecēm. Wild Orchid izdeva divus albumus, taču pēc trešā albuma pabeigšanas, kad ierakstu kompānija atteicās to izdot, Fērgija pameta grupu. 2003. gadā viņa pievienojās hiphopa grupai The Black Eyed Peas, aizstājot grupas iepriekšējo solisti Kimu Hilu. Fergusone kopā ar grupu ierakstīja 5 dziesmas, līdz tika pieņemta kā pastāvīga dalībniece. 2003. gadā grupa ieguva starptautisku popularitāti ar savu albumu Elephunk un tā dziesmām "Where Is The Love?" un "Shut Up". Albums tika pārdots gandrīz 7 miljonos eksemplāru pasaulē. Nākamais The Black Eyed Peas albums, 2005. gada Monkey Business, guva vēl lielākus panākumus, tas tika pārdots vairāk nekā 12 miljonos eksemplāru pasaulē.
Bits
1998. gada decembrī tika noteikts, ka kilobiti, megabiti, gigabiti utt. tiek iegūti, reizinot ar 1000, nevis ar 1024. Piemēram, kilobits ir 1000 biti, megabits ir 1000 kilobiti, gigabits ir 1000 megabiti, terabits ir 1000 gigabiti utt. Savukārt kilobaiti, megabaiti, gigabaiti utt. tiek iegūti, reizinot ar 1024. 1024 šajā gadījumā tiek izmantots, jo tas ir skaitlis 2 desmitajā pakāpē, kas ērti binārajā sistēmā. Starptautiskā mērvienību sistēma nedefinē šīs vienības; Starptautiskā elektrotehniskā komisija ieteikusi lietot binārajā sistēmā daudzskaitlīgu bitu mērvienību saīsinājumus kbit, Mbit, Gbit utt., bet daudzskaitlīgu baitu mērvienībām — Kibit, Mibit, Gibit.
Breikbīts
Vēsture
Breikbīta ideoloģijas pamatlicējs ir Jamaikas izcelsmes amerikānis, hiphopa diskžokejs Kool Herc, kurš 1970. gados pirmais sāka izmantot breikus no fanka ierakstiem priekš repa ritmiskā pavadījuma. Viens no pašiem pazīstamākajiem un biežāk izmantojamiem to laiku breikiem bija amenbreiks, kas ieguva nosaukumu no skaņdarba "Amen, Brother", kuru izpildīja fanka grupa "The Winstons".
Parlamentārais sekretārs (Latvija)
Parlamentārais sekretārs Latvijā ir politiska valsts amatpersona, kas uztur Ministru kabineta locekļa (ministra) saikni ar Saeimu un tās komisijām, pārstāv attiecīgo Ministru kabineta locekli likumdošanas procesā Saeimā, piedalās likumprojektu sagatavošanā un izskatīšanā, kā arī veic citus Ministru kabineta locekļa dotos uzdevumus un pilda normatīvajos aktos noteiktos pienākumus. Parlamentāro sekretāru izrauga ministrs, tam ir tiesības pārstāvēt ministru, dot rīkojumus ministrijas un to pakļautībās esošu iestāžu amatpersonām. Tas ir otra augstākā politiskā amatpersona katrā ministrijā
Ministru prezidenta parlamentārie sekretāri
Šobrīd:
Bijušie:
Aizsardzības ministrijas parlamentārie sekretāri
Bijušie:
Izglītības un zinātnes ministrijas parlamentārie sekretāri
Šobrīd: Sandis Riekstiņš (JKP, kopš 2021)
Veselības ministrijas parlamentārie sekretāri
Šobrīd: Ilmārs Dūrītis (Attīstībai/Par (Kustība Par), kopš 2019)
Vides aizsardzības un reģionālās attīstības ministrijas parlamentārie sekretāri
Šobrīd: Agnese Geduševa (Apvienotais saraksts (LRA), kopš 2022)
Bijušie:
Likvidēto un reorganizēto ministriju parlamentārie sekretāri
Valsts reformu ministrija
Nkongsamba
Nkongsamba ir pilsēta Kamerūnas rietumu daļā, Piekrastes reģionā. Atrodas vidēji 826 metrus virs jūras līmeņa un 345 kilometru attālumā no Kamerūnas galvaspilsētas Jaundes. Pilsēta atrodas starp diviem kalniem. Pēc 2005. gada datiem pilsētā dzīvo 104 050 iedzīvotāji, tā ir desmitā lielākā pilsēta Kamerūnā pēc iedzīvotāju skaita. Dibināta 1917. gadā.
Džons Miltons
Dzimis Londonā rakstveža ģimenē. 1625. gadā iestājās Kembridžas Universitātē, lai kļūtu par anglikāņu priesteri. 1632. gadā ieguva maģistra grādu, vēlāk vēl sešus gadus nodarbojās ar pašizglītību. Ceļoja pa Franciju un Itāliju, citu starpā tikdamies arī ar Hugo Grociju un Galileo Galileju.
Hu Dzjiņtao
Hu kļuva par prezidentu, kad pilnvaru termiņš beidzās viņa priekštecim Dzjanam Dzemiņam, pirms tam bija ĶTR viceprezidents. 2013. gadā Hu amatā nomainīja Sji Dzjiņpins.
Jēkabpils rajons
Pagasti
Asares pagasts - Atašienes pagasts - Ābeļu pagasts - Dignājas pagasts - Dunavas pagasts - Elkšņu pagasts - Gārsenes pagasts - Kalna pagasts - Krustpils pagasts - Kūku pagasts - Leimaņu pagasts - Mežāres pagasts - Rites pagasts - Rubenes pagasts - Salas pagasts - Saukas pagasts - Sēlpils pagasts - Variešu pagasts - Vīpes pagasts - Zasas pagasts
Ķeizars
Vēsture
Kopš Senās Romas imperatora Diokletiana (284.—305.) laika pār impēriju valdīja divi imperatori ar titulu „augusts“, bet to līdzvaldītāju tituls bija „cēzars“ (, no Gaja Jūlija Cēzara vārda). Grieķiski imperators tika dēvēts par „ķeizaru“, no kā šis nosaukums pārgāja arī ģermāņu valodās. Pēc Konstantinopoles ieņemšanas arī osmāņu sultāni kā vienu no saviem tituliem lietoja Kaiser-i-Rum. No ģermāņu valodām vārds „ķeizars“ ieviesās arī latviešu un Baltijas somu valodās, kurās tas tika lietots arī Krievijas imperatoru apzīmēšanai, bet Baltijas pārkrievošanas laikā latviešu valodā pamazām ieviesās vārds „cars“.
Svētciema pagasts
Vēsture
Izveidots 1918. gadā, sadalot Vecsalacas pagastu. 1937. gadā Svētciema pagastā bija 1750 iedzīvotāji, 56 vecsaimniecības, 163 jaunsaimniecības un 27 sīksaimniecības. Pagastā darbojās viena sešklasīgā pamatskola, kurā strādāja 3 skolotāji un mācījās 86 bērni, kā arī Svētciema piensaimnieku sabiedrība, aizsargu nodaļa, lopu pārraudzības biedrība, 4 meliorācijas sabiedrības, 2 mašīnu koplietošanas biedrības, savstarpējā apdrošināšanas biedrība. 1928. gadā Zemkopības ministrija Svētciemā noorganizēja valsts zirgu audzētavu, kurā audzēja Hanoveras zirgus. Fermā 414 ha zemes platībā arī audzēja tīras šķirnes labību un mitinājās brūno lopu ganāmpulks.
Džordžs Veā
Karjeras statistika
213||84|||||||||||50||27||| 114||46|||||||||||12||7||| 18||5|||||||||||||||| 345||135|||||||||||62||34|||
Sasniegumi
Mighty Barrolle
Divējādelpojošās zivis
Skelets
Horda ir klāta ar blīvu, elastīgu apvaklu un saglabājas visu dzīves laiku. Skriemeļiem ir attīstīti augšējie un apakšējie (hemālie) loki; dažām fosilajām formām bija vāji attīstīti skriemeļu segmenti. Plecu josla ir labi attīstīta; tā ir no skrimšļa, bet pārsegta ar segkauliem. Iegurņa josla ir nepāra skrimšļa plātnītes veidā. Pāra peldspuras ir skrimšļainas, ar garu segmentētu asi, pie kuras no abām pusēm piestiprinās radiālijas (biseriālā arhipterīgija tips).
2008.—2009. gada Āzijas GP2 sezona
2008./09. gada Āzijas GP2 sezona bija 2. Āzijas GP2 sezona. Tā sākās un beidzās. Tajā nepiedalījās iepriekšējās sezonas čempions Romēns Grožāns. Par šīs sezonas čempionu kļuva japānis Kamui Kobajaši.
Vielmaiņa
Katabolisms
Anaerobās (bezskābekļa) šķelšanās jeb glikolīzes posmā monomērie savienojumi šķeļas daļēji. Viens no galvenajiem enerģijas devējiem adenozīntrifosforskābes sintēzei ir glikoze, savukārt tā rodas glikolīzes rezultātā. Glikolīzes procesā iesaistīti 13 fermenti, kas glikozi pakāpeniski sašķel līdz pienskābei.
Ķīniešu Jaunais gads
Svinēšanas tradīcijas
Ķīniešu Jaunā gada dienu svin ar uguņošanu, kas pēc ticējumiem atbaida ļaunos garus, un smaržu kūpināšanu. Šajā dienā atdzīvojas zeme un zemes sargātie pavasara asniņi. Jaungada dienas beigās tiek sveikta dievība, kas atgriežas no garu pasaules ceļojumiem.
Deriks Rouzs
2010.—2011. gada sezona
D. Rouzs guva 29 punktus un 9 reizes rezultatīvi piespēlēja saviem komandas biedriem pirmajā "Bulls" uzvara pār Losandželosas "Lakers" kopš.
Lotus
Lotus var būt:
Roberts Mugabe
Biogrāfija
Dzimis 1924. gada 21. februārī netālu no Harares (toreiz Solsberija), Zimbabvē (toreiz Dienvidrodēzija). Viņš guva katolisku audzināšanu, mācoties jezuītu skolās. Mugabe studēja dažādās Āfrikas universitātēs, kur iepazinās ar vairākiem nākamajiem Āfrikas antikoloniālisma kustības līderiem — Džūljusu Njereri, nākamo Tanzānijas prezidentu, Robertu Sabukvi, Panāfrikas kongresa dibinātāju, Kenetu Kaundi, nākamo Zambijas prezidentu. Pēc mācībām Mugabe strādāja par pasniedzēju Akrā.
Red Bull
Red Bull ir Austrijas uzņēmuma Red Bull GmbH pārdots enerģijas dzēriens, kas cēlies Taizemē. Dzēriens ir kļuvis populārs visā pasaulē.
Benijs Urkidess
Biogrāfija
Urkidesam ir deviņas melnās jostas 9 dažādos cīņas mākslu veidos: džudo, kempo, karatē šotokan, tekvondo, lima lama, kunfu (stilā — "baltā dzērve"), džiudžitsā, aikido un karatē. Urkidess ir vairāku grāmatu un filmu autors, kur apmāca cīņas mākslās. Tagad Urkidess turpina trenēt cilvēkus savā Holivudas klubā Kalifornijā. Benijs ir pats sava cīņas stila — Ukidokan karatē dibinātājs, un šis stils Japānā tiek atzīts par oficiālu cīņas mākslu.
Privātā dzīve
Benijs Urkidess ir precējies. Sportista sievu sauc Sāra. Pārim ir meita Monika. Tāpat kā pats Benijs, gan sieva, gan meita nodarbojas ar kikboksu un aizvada nodarbības viņa klubā. Reiz intervijā Urkidess paziņoja, ka viņa dzīvē eksistē trīs sievietes: māte, sieva un meita.
Zarja (SKS)
Starts un lidojums
Zarja tika palaists ar nesējraķeti Proton-K no Baikonuras kosmodroma Kazahstānā. Sākotnējie orbītas parametri bija 176 km x 343 km x 51,6°. orbīta tika mainīta uz 383 km x 396 km x 51,7°.
pie Zarja apakšējā (pret Zemi vērstā) porta pievienoja moduli Rassvet, kuru uz staciju nogādāja ar kosmoplānu Atlantis misijā STS-132. Līdz tam šo portu izmantoja kosmosa kuģu Sojuz pievienošanai.
The Housemartins
Vēsture
Drīzumā grupu sāka uzaicināt uz koncertiem, viņi piedalījās grupas The Smiths koncertos kā iesildītāji. Grupas sastāvam piebiedrojās basģitārists Teds Kejs, kuru drīzumā aizvietoja ar Normanu Kuku, un bundzinieks Hjū Viteikers. Grupas uzstāšanos sāka translēt televīzijā. 1985. gada oktobrī tika izdots grupas singls Flag Day. 1986. gada maijā un novembrī tika ierakstīti paši veiksmīgākie grupas skaņdarbi — Happy Hour un Caravan of Love. 1986. gada rudenī tika izdots pirmais grupas albums London 0 Hull 4.
Pēc šķiršanās, mūziķi izveidoja jaunas grupas: Normans Kuks izveidoja grupu Beats International, bet Hitons un Hemingvejs — The Beautiful Sout.
Luiss Hamiltons
Karjera
Viņš savas karjeras gaitā ir braucis vairākās formulu sērijās, tostarp Formula Renault. 2005. gadā bija F3 Eirosērijas čempions, bet 2006. gadā kļuva par GP2 čempionu, abās reizēs parādot fantastisku sniegumu. Tajā pašā gadā arī ir bijis McLaren komandas testpilots. McLaren komandas jauno braucēju programmā Hamiltons tika pieņemts 13 gadu vecumā.
Neretas katoļu baznīca
Draudzes darbība
Draudzē regulāri notiek Svētās Mises, tai ir savs koris. Draudzi sākotnēji apkalpoja tēvi paulīnieši no Skaistkalnes. Pašlaik draudzei ir savs prāvests Uldis Cēsinieks.
Neretas evaņģēliski luteriskā baznīca
Neretas evaņģēliski luteriskā baznīca ir viena no vecākajām mūra baznīcām Sēlijā. Tās būvniecība aizsākusies jau 1584. gadā. Kopš 1998. gada 29. oktobra Neretas baznīca ir iekļauta Valsts aizsargājamo nekustamo kultūras pieminekļu sarakstā.
Arhitektūra
Baznīcas celtne ir būvēta manierisma stilā ar saskatāmām vēlīnās gotikas iezīmēm. Tā ir vienjoma celtne ar taisnstūra veida plānojumu. Monumentālās celtnes kompozīcijai ir raksturīgs tradicionālais trīsdalījums, ko veido altārtelpa ar poligonālu apsīdu, vienjoma draudzes telpa, kā arī astoņstūru tornis ar arku galeriju un piramidālu jumtu. Tornis ir 38,67 m augsts un tā smailē atrodas vēja rādītājs — gailis. Baznīcas interjera apdarē un velvju veidojumā ir jūtama manierisma stila ietekme, kas bija moderni baznīcas būvniecības laikā. Līdz pat mūsdienām ir saglabājies sākotnējais baznīcas iekšskats, kas ir veidots gotikas stilā.
Galda hokejs
[[Attēls:ITHF World Ranking of countries, 2019.VII.png|thumb|250px|Valstis ar vismaz vienu spēlētāju ITHF Pasaules reitingā. Sarkanas ir Top 8 valstis, ieskaitot Latviju. {{legend|#FF0000|15000+ punktu}}{{legend|#FFA500|10000+ punktu}}{{legend|#FFFF00|1000+ punktu}}{{legend|#FFFDD0|-1000 punktu}}
Sacensības
Apmēram 15 valstu federācijas visas sezonas gaitā organizē nacionālu sacensību sēriju izlases atlasei. Parasti šie turnīri ir brīvi pieejami jebkuram gribētājam no jebkuras valsts, bieži vēlama pieteikšanās dažas dienas iepriekš. Lielākās sacensības tiek iekļautas Pasaules tūrē, kuras labākie spēlētāji saņem ārpuskārtas ceļazīmes uz attiecīgo sezonu noslēdzošo pasaules vai Eiropas čempionātu jūnija sākumā.
Sacensības Latvijā
Izņemot karantīnas pārtraukuma periodu 2020.—2021. gadā, Latvijā tiek organizētas četru veidu sacensības:
Spēles laukums
Visās ITHF sacensībās Eiropā tiek lietoti "Stiga play-off", kopš 2019. gada arī "Stiga 21" standarta laukumi. Ziemeļamerikā bieži lieto "Stiga Stanley cup" standartu, kura vienīgā atšķirība ir figūriņu formā.
Melnkāju sesks
Izskats
Melnkāju seska ķermenis ir garš, slaids un lokans, tam ir īsas kājas un saplacināta galvas forma ar trīsstūrveida seju. Ausis mazas un noapaļotas. Ķermenis bez astes ir apmēram 45 cm garš, bet kuplā aste ir 15 cm gara, svars apmēram 1 kg. Kažoka matojuma spalviņas pie pamatnes ir baltas, bet kļūst tumšākas spalvas galā, radot kopējo bālganbrūno izskatu. Mugura ir tumšāka par pavēderi un pakakli. Tā kājas, astes gals un sejas maska ir melna.
Ēģiptes pilsētu uzskaitījums
Visas Ēģiptes pilsētas ar iedzīvotāju skaitu virs 500 000 iedzīvotājiem pēc 2008. gada datiem.
Motokross
Vēsture
Pirmās lielās motosporta sacensības norisinājās Parīzē 1894. gadā Ruānas trasē.
Turku pirts
Turku pirts jeb hammāms (ar, ) ir Tuvajos Austrumos un Ziemeļāfrikā izplatīts tvaika pirts paveids. Pirtis Tuvajos Austrumos bija neatņemama sadzīves sastāvdaļa un tās bija nozīmīgi pulcēšanās un atpūtas vietas, kuru funkcionalitāti papildināja vairāki tajās sniegtie papildu pakalpojumi. Par hamamu Eiropā uzzināja no sakariem ar osmaņiem un tādēļ arī cēlies nosaukums turku pirts.
Nacionālsociālisms
Nacionālsociālisms tiek uzskatīts par fašisma formu vai variāciju. NSDAP savu doktrīnu sākotnēji formulēja 25 punktu nacionālā sociālisma programmā. Nacionālsociālisma galvenie elementi bija antiparlamentālisms, panģermānisms, rasisms, kolektīvisms, eigēnika, antikomunisms, totalitārisms, kā arī pretošanās gan ekonomiskajām, gan politiskajam liberālismam.
Nacionālsociālismu visbiežāk saista ar Ādolfu Hitleru, kurš bija šīs ideoloģijas pazīstamākais pārstāvis. Kopš 1921. gada viņš vadīja Nacionālsociālistisko vācu strādnieku partiju, kas pārstāvēja nacionālsociālisma idejas. Tā nāca pie varas tā sauktajā Veimāras republikā demokrātisku vēlēšanu ceļā 1933. gadā. Neilgā laikā tā, izmantojot savu varu, kļuva par vienīgo partiju Vācijā un izveidoja totalitāru režīmu. Šo periodu Vācijas vēsturē dēvē par Trešo reihu. Tā pastāvēšana beidzās līdz ar Vācijas sakāvi Otrajā pasaules karā.
2010. gada Pasaules čempionāta hokejā izlašu sastāvi
Šeit ir visu 2010. gada Pasaules čempionāta hokejā augstākās divīzijas izlašu sastāvi.
Ingvers
Ingvers (Zingiber officinale) ir ingveraugu rindas (Zingiberales) garšaugs. Kā garšviela tiek izmantota ingvera sakne. To var pievienot gan pamatēdieniem, gan saldajiem ēdieniem. Ingvers galvenokārt tiek audzēts tropu klimata teritorijās. Tā izcelsmes vieta ir Centrālāzija un Dienvidāzija, bet mūsdienās to audzē arī citās valstīs.
Latvijas hokejistu Somijas hokeja līgā uzskaitījums
Šajā uzskaitījumā apkopoti visi Latvijas hokejisti, kas kaut vienu spēli aizvadījuši Somijas spēcīgākajā hokeja līgā.
Ceļotājbalodis
Izskats
Pieaugušam ceļotājbaloža tēviņam bija zilpelēka galva, pakausis un kakla mugurpuse. Kakla sāni un apkakles spalvas bija metāliski violetas, sajauktas ar zeltainzaļām spalvām. Mugura, astes virspuse un spārnu virspuses bija zilpelēkas, bet spārnu apakšpuses pelēkbrūnas. Lidspalvas tumši brūnas ar šauru baltu joslu spalvu ārējā malā, kā arī uz spārniem atradās daudzi sīki, melni punktiņi. Astes spalvām līdzīgi kā spārniem ārējā mala bija balta un spalvu virsmas rotāja sīki, melni punktiņi. Apspalvojums zem astes bija balts, rotāts ar dažiem melniem punktiem. Rīkle un krūtis bija koši sārtas vai rudas, pavēderē apspalvojumam kļūstot gaišākam.
Admiralitātes kalni
Kalnus 1841. gadā atklāja britu polārpētnieks Džeimss Ross un nosauca par godu Lielbritānijas Admiralitātei, kā dienestā Ross atradās.
Vienplaušzivjveidīgās
Vienplaušzivjveidīgās (Ceratodontoidei) ir ragzobzivjveidīgo kārtas (Ceratodontiformes) apakškārta. Šīs apakškārtas pārstāvjus raksturo nepāra plaušas un biseriālas pāra spuras ar labi attīstītām daivām.
Sidnijs Krosbijs
2006—07
2006.—07. sezonā Krosbijs pārspēja Veina Grecka rekordu, jo kļuva par jaunāko spēlētāju, kam izdevies sakrāt 200 punktus, kā arī kļuva par jaunāko spēlētāju, kas piedalījies NHL Visu Zvaigžņu spēlē un jaunāko spēlētāju, kuram izdevies divas sezonas pēc kārtas gūt vismaz 100 punktus katrā. Kā līgas rezultatīvākais spēlētājs viņš ieguva arī Ārta Rosa balvu. Viņš tika atzīts arī par līgas vērtīgāko spēlētāju, iegūstot prestižo Harta balvu. NHLPA atzina viņu arī par gada labāku spēlētāju, pasniedzot viņam Lestera Pīrsona balvu. Šīs trīs balvas tiek uzskatītas par pašām nozīmīgākajām spēlētāju balvām NHL, un Krosbijs bija tikai septītais spēlētājs NHL vēsturē, kurš tās visas ieguvis vienā sezonā.
2008—09
Viņš iekļuva arī 2009. gada NHL Visu Zvaigžņu spēlē, bet arī tajā traumas dēļ nespēlēja. Viņš bija trešais rezultatīvākais regulāras sezonas spēlētājs — rezultatīvākais bija viņa komandas biedrs Jevgēņijs Malkins. 2008.—09. gada sezonā "Penguins" izcīnīja Stenlija kausu. Krosbijs kļuva par jaunāko komandas kapteini, kas to jebkad izcīnījis. Viņš bija arī izslēgšanas kārtas labākais vārtu guvējs, lai gan finālsērijā pret Detroitas "Red Wings" atzīmējās vien ar vieniem gūtiem vārtiem.
2010—11
Par spīti tam, ka gūta smadzeņu satricinājuma dēļ Krosbijs izlaida 41 regulārās sezonas spēli, viņš tik un tā sezonu noslēdza kā komandas rezultatīvākais spēlētājs.
1653. gads
1653. bija parastais gads, kas sākās otrdienā.
Sidnijs Krosbijs
2011—12
Traumas dēļ Krosbijs laicīgi nespēja sākt arī 2011.—12. gada sezonu, izlaižot pirmās 21 spēles. Aizvadot vien 22 spēles, Krosbijs sezonu noslēdza ar 37 rezultativitātes punktiem.
Rihards Tomsons
Dzīvesgājums
Pēc tam, kad viņa uzņēmumi bankrotēja, viņš bija spiests Rīgu atstāt un pārcelties uz dzīvi Krievijā, Novgorodas guberņā, kur strādājis par pārvaldnieku brāļa saimniecībā Boroviču apriņķa Četvertkinas muižā. Miris no tīfa 1893. gada 23. martā.
Lato Lapsa
Lato Lapsa (dzimis 1969. gada 16. maijā Rīgā ) ir sabiedrisko attiecību uzņēmumu P.R.A.E. un AD Omnia vadītājs un privātdetektīvs detektīvu birojā Outsourcing Business Intelligence Consulting UAB. Vairāku grāmatu autors par Latvijā ietekmīgiem cilvēkiem un pasaules ģeogrāfiju.
Mūgas aizmugurējā vaduguns
Raksturojums
Bākas augstums ir 48 m. Bāku veido apaļš metāla tornis ar galeriju, bez laternas. Torņa augšdaļā, tā abās pusēs atrodas melni taisnstūrveida paneļi (dienaszīmes). Tornis ir baltā krāsā. Gaismas elements atrodas 54,5 m virs jūras līmeņa. Gaisma sarkana (2 s deg, 3 s pārtraukums). Gaismas signāls redzams 10 jūras jūdžu attālumā. Bāka darbojas visu gadu, diennakts tumšajā laikā.
Latvijas hokeja izlase
2006. gads
2006. gada februārī Turīnas ziemas olimpiskajās spēlēs Latvijas izlase piecās spēlēs cieta četrus zaudējumus, vienreiz nospēlēja neizšķirti un ieguva 12. vietu. 2006. gada Pasaules čempionāts hokejā norisinājās Rīgā, Latvijā. Tam tika izmantotas divas halles — Arēna Rīga un Skonto halle. Latvijas izlase čempionātā ierindojās 10. vietā, savā grupā uzvarot vienīgi Slovēniju. Kvalifikācijas kārtā Latvijas piedzīvoja zaudējumu Kanādai ar 0:11. Latvijas izlases līdzjutēji bija neapmierināti ar amerikāņu tiesneša Rika Lūkera darbu, tādēļ divas reizes spēli nācās pārtraukt, jo uz ledus laukuma bija samestas monētas, pudeles un citi atkritumi. Kvalifikācijas kārtas pēdējā spēlē Latvija ar 4:2 pārspēja Norvēģiju un turnīru beidza. Par čempioniem kļuva Zviedrija, kas bija pirmā izlase, kas vienā gadā uzvarēja gan Pasaules čempionātā, gan arī Olimpiskajās spēlēs.
2012. gada Pasaules čempionāts
2012. gada Pasaules čempionātā hokejā bija citāds izspēles formāts nekā iepriekšējos gados. Komandas tika sadalītas divās grupās. Viena grupa spēles aizvadīja Somijas galvaspilsētā Helsinkos, bet otra Zviedrijas galvaspilsētā Stokholmā. Latvijas izlase spēlēja Stokholmā. Grupu turnīrā uzvarēja Vācijas un Itālijas izlases, bet piekāpās Krievijas, Čehijas, Norvēģijas, Dānijas un Zviedrijas hokeja izlasēm. Savā apakšgrupā no astoņām komandā Latvija palika 5. vietā, bet čempionāta kopvērtējumā tas ļāva ieņemt 10. vietu.
2014—2016
2016. gada septembra sākumā Latvijas izlase piedalījās Phjončhanas ziemas olimpisko spēļu kvalifikācijas turnīrā, kas notika Rīgā. Latvijas izlase ar 8:1 uzvarēja Austriju, ar 3:1 — Japānu, bet izšķirošajā spēlē ar rezultātu 2:3 zaudēja Vācijai un olimpiskajām spēlēm nekvalificējās.
Dole (tirdzniecības centrs)
Vēsture
2018. gada 18. decembrī SIA "Tirdzniecības centrs Dole" tā īpašnieks Norvēģijas uzņēmums AMD Holding AS pārdeva uzņēmumam SIA Premier Estates LTD. 2020. gada februārī īpašnieki ziņoja par tirdzniecības centra renovācijas plāniem.
Aiviekstes HES
Vēsture
No 1953. līdz 1954. gadam tiek veikta rekonstrukcija. Nomainīti zobratu pārvadi ar koka zobiem pret reduktoriem. 1956. gadā elektrotīkls pārvests no 15 uz 20 kV spriegumu. 1960. gadā tiek ierīkota daļēja automatizācija. HES noraksta un tiek uzsākta iekārtas demontāža. 1966. gada 26.jūnijā avarē 1 hidroagregāts. 1967. gadā HES iekonservē rezervē. 1967. gada 7. oktobrī Aiviekstes HES noraksta un tiek uzsākta iekārtas demontāža. No 1970. līdz 1993. gadam HES mašīnzāles telpas izmanto Releju aizsardzības, automātikas un izolācijas dienesta laboratorijām un darbnīcām.
Valdnieks (grāmata)
Tā kā lasītājus šokēja Makjavelli uzskati, ka politikā ir savi noteikumi, izveidojās termins ‘makjavellisms’, ar ko apzīmē politisku darbību, kurā mērķa sasniegšanai tiek izmantoti negodīgi paņēmieni.
Bertuci
Bertuci var būt:
Šefīlda
Vēsture
Līdz ar rūpniecisko revolūciju Šefīlda strauji auga un kļuva par lielu tēraudražošanas centru. 1832. gadā holēras epidēmijā gāja bojā 402 cilvēki. 1864. gadā, ūdenim pārraujot dambi, izcēlās plūdi, kuros gāja bojā 270 cilvēki.
Jamas Zapoļskas miera līgums
Līguma saturs
Kā atlīdzību par to Maskavas lielkņazs atsakās no visām iekarotajām Livonijas pilsētām un valdījumiem, lai kur tie būtu, kopā ar tur iegūtajiem karamateriāliem un ieročiem. Viņš nedrīkst prasīt atpakaļ karā zaudētas pilsētas - Veļižu, Usvjatu, Ozerišči (Озерище), Sokolu, un pilsētas, kas pieder Polockai.
Maskavas lielkņaza pārstāvju pamiera deklarācija
Tāpat no Livonijas pilsētām ir izvedami dižā valdnieka, cara un lielkņaza karavīri, garīdznieki ar ikonām, popi ar visiem baznīcu rotājumiem, vaivadi, bajāri, strēļi, kazaki un visi pārējie. Ceļā viņiem, ieročiem un valsts kasei nedrīkst nodarīt pāri ne lietuviešu karavīri, ne latvji vai vācieši (per Lotavos vel Germanos), bet gan tie ir jāpavada tādā veidā, lai nebūtu slepkavību, laupīšanu vai jebkādas vardarbības. Pēc nokļūšanas Pleskavā latvieši un jebkuri karaļa ļaudis ir jāsūta atpakaļ, ceļa viņiem nerīkojot uzbrukumus. Pēc sūtņu lēmuma abām pusēm ir jānosūta sūtņi ar pamiera vēstulēm un jābučo krusti tā visa apstiprināšanai. Bez tam mūsu dižais valdnieks, cars un lielkņazs Ivans Vasiļjevičs nedrīkst sākt karus, likt šķēršļus vai apvainojumus Kurzemes zemei, nedz arī Livonijas zemes pilsnovadiem (arces in terra Livoniae) — Rīgas pilij un pilsētai (arcem Rigam maiorem,& arcem Rigam minorem), Dolei (arcem Dalenum), Salaspilij (arcem Kircholmum), Koknesei (arcem Kokenhausen), Aizkrauklei (arcem Skrowno), Lielvārdei (arcem Linnewardum), Krustpilij (arcem Krutzborcum), Ikšķilei (arcem Iskilum), Ropažiem (arcem Radoholsium), Daugavgrīvai (arcem Dunemundam), Vainižiem (arcem Ivesum), trīs pilīm Krimuldā, Turaidā un Siguldā (tres arces Kremonum, item Iuraniam, Ireidenum, Zigvoldum), Suntažiem (arcem Sonselum), Nītaurei (arcem Nitovam), Zaubai (arcem Iurenborcum), Nabei (arcem Narbium), Rozbeķiem (arcem Rosenbecum), Augstrozei (arcem Rosenum), Limbažiem (arcem Lemsinum), Mujāniem (arcem Moianum), Mālpilij (arcem Litoperum(?)), Cēsīm (arcem Kesiam), Ērgļiem (arcem Orliam), Dinaburgai (arcem Niewhenam), Piebalgai (arcem Pebalgum), Skujenei (arcem Skuinam), Dzērbenei (arcem Zerbenum), Smiltenei (arcem Smiltinum), Bērzaunei (arcem Borzunum), Cesvainei (arcem Czestvinum), Trikātai (arcem Tricatum), Raunai (arcem Rowny), Ļaudonai (Horodisczum, Laudunum), Gulbenei (Horodisczum, Holbinam), Rēzeknei (arcem Rezicam), Ludzai (arcem Luzum), Viļakai (arcem Vlechum), Valmierai (arcem Volodimericium), Ilcenei (arcem Ilisenum), Lugažiem (arcem Pletenberckum(?)), Alūksnei (arcem Alystum), Vigalai (arcem Vekelum), Vastselīnai (arcem Novogrodecam Livonicam), Kirumpejai (arcem Kerepecium), Gaujienai (arcem Goviam), Zommerpālei (Kurslovium), Tērbatai (arcem Iurienum), Falkenai (Mukouum), Randenei (Randekum), Ringei (Rynholum), Kongutai (Conhotum), Kavildai (Caulecium), Laisai (Laisium), Borkholmai (Borcholmum), Augšpālei (Polczeviam), Paidei (Paidam), Vīlandei (Vilianum), Tarvastai (Iarvasum) un Pērnavai (Pernavam antiquam, & novam).
Mēs, abu valdnieku sūtņi, noslēdzām mieru, uzrakstījām pamiera līgumus (перемирные грамоты), piekarinājām tām savus zīmogus, apmainījāmies ar līgumiem un nostiprinājām to ar krusta bučošanu pāvesta Gregorija XIII sūtņa Antonija Posevina klātbūtnē. Uzrakstīts Jamzapoļskā 7090. gada janvāra mēnesī.
Ojārs Ēriks Kalniņš
Jaunība un izglītība
Dzimis 1949. gada 22. oktobrī latviešu bēgļu nometnē Minhenē, Vācijā. Viņa vecāki bija devušies Otrā pasaules kara bēgļu gaitās. Tēvs Eižens Kalniņš bija mūziķis no Rīgas (miris 1968. gadā Čikāgā), māte Matilde Marija Silkalns no Majoriem (mirusi 1975. gadā Čikāgā). 1951. gadā Kalniņu ģimene emigrēja uz Amerikas Savienotajām Valstīm, sākotnēji apmetoties Midlbasā, Ohaio štatā, tad pārceļoties uz Čikāgu.
Sabiedriskais un politiskais darbs ASV latviešu kopienā
1985. gadā PBLA Kopenhāgenas tribunāla ietvaros darbojās kā preses pārstāvis un tulks. Tribunāls tika organizēts, lai pievērstu plašākas publikas uzmanību Latvijas okupācijai un cilvēktiesību pārkāpumiem PSRS. Pēc tribunāla tika organizēta peldošā manifestācija jeb Baltijas miera un brīvības kuģa brauciens pa Baltijas jūru maršrutā Kopenhāgena — Helsinki — Stokholma, pieturvietās organizējot demonstrācijas pie PSRS vēstniecībām pret Baltijas valstu okupāciju.
Diplomātiskā karjera
O. Kalniņš kā Latvijas vēstnieks aktīvi skaidroja Latvijas vēsturi un lobēja tās pilnvērtīgu atgriešanos pasaules politiskajos procesos ne tikai politiskajai elitei, bet arī sabiedrībai, gan publicējot rakstus dažādos drukātajos plašsaziņas līdzekļos, gan arī sniedzot intervijas televīzijai un radio, t.sk. CNN, CBS, ABC, NBC. 1999. gadā Geils Skots izdeva grāmatu Diplomatic Dance par vairākiem Vašingtonā rezidējošiem vēstniekiem, viena no grāmatas nodaļām tika veltīta O. Kalniņam un viņa darbam.
Sabiedriskā darbība
2010. gadā O. Kalniņš kļuva par vienu no Sarmītes Ēlertes veidotās "Meierovica biedrības progresīvām pārmaiņām" jeb tā sauktās "Lietussargu grupas" dibinātāju un biedru. Biedrības mērķis bija uzlabot politikas veidošanas procesu valstī, veicināt pilsonisko līdzdalību lēmumu pieņemšanā un rosinātu pozitīvas pārmaiņas valsts pārvaldē. Kā "Lietussargu grupas" biedrs, 2010. gadā O. Kalniņš iestājās partijā "Pilsoniskā savienība" ar mērķi piedalīties politisko partiju apvienības "Vienotība" sarakstā 10. Saeimas vēlēšanās.
Politiskā darbība
2010. gada rudenī no apvienības "Vienotība" saraksta tika ievēlēts 10. Saeimā. ievēlēts par Saeimas Ārlietu komisijas priekšsēdētāju. 2011. gadā Saeimas ārkārtas vēlēšanās ievēlēts arī 11. Saeimā. 2014. gadā nesekmīgi kandidēja Eiropas Parlamenta vēlēšanās, toties tika ievēlēts 12. Saeimā.
Vemšana
Vemšanas izraisītāji
Vemšanas cēlonis var būt dažādas kuņģa un zarnu slimības. Dažu barības vada slimību gadījumā (barības vada sašaurinājums, divertikuls u.c.) vemšana sākas tūlīt pēc ēšanas. Ja ir gastrīts (akūts vai hronisks) un kuņģa čūla, vemšana parasti sākas 1 1,5 — 2 stundas pēc ēšanas (t. i., gremošanas kulminācijas laikā). Divpadsmitpirkstu zarnas čūlas gadījumā vemšana parasti sākas 1 — l,5 stundas pēc ēšanas, vēmekļi ir šķidri, ar skābu garšu. Ja sašaurināta divpadsmitpirkstu zarna vai kuņģa izejasdaļa, var atvemt barību, kas uzņemta pirms vairākām stundām vai pat iepriekšējā dienā.
Piwigo
Piwigo ir GPL licencēta tīmekļa foto galeriju izveides lietotne. Tā ir rakstīta PHP valodā un tās darbībai nepieciešams (MySQL, PostgreSQL vai SQLite) datu bāzu nodrošinājums.
Vemšana
Vemšanas izraisītāji
Nereti vemšanu rada asa, nepatīkama smaka, bojāta ēdiena izskats, garša u.tml. Vemšanas cēlonis var būt arī dažu medikamentu (uzpirkstītes preparātu, salicilātu, sulfanilamīdu, apomorfīna) pārdozēšana vai nepanešana, kā arī organismā iekļuvusi inde (alkohols, nikotīns, arsēns, tetraetilsvins).
Piwigo
Vēsture
2002. gadā Piwigo kļuva daudzvalodu. 2004. gadā tika uzstādīta bugtracker programmatūra, lai strādātu komandā. 2005. gadā ieviests tiešsaistes paplašinājumu pārvaldnieks, lai padarītu vieglāku koplietošanu. 2006. gadā pielāgošanu iespējamu padarīja tēmas. 2007. gadā, lai paplašinātu Piwigo iespējas, ieviesti spraudņi. 2009. gadā PhpWebGallery tika pārsaukta par Piwigo, pLoader (Piwigo augšupielādētājs) padara fotoattēlu augšupielādes vieglākas Windows, Mac un Linux lietotājiem. 2010. gadā, digiKam, Shotwell, Lightroom var augšupielādēt fotogrāfijas jebkurā Piwigo galerijā un Piwigo iegūst uzlabotu interneta augšupielādētāju.
Elgina marmors
Elgina marmors jeb Partenona marmors ir Senās Grieķijas marmora skulptūru un dažādu arhitektonisko detaļu kolekcija. Figūras kādreiz tika demontētas no Partenona fasādēm un citiem Atēnu Akropoles tempļiem un ēkām. Kolekciju savāca Tomass Brūss, septītais grāfs Elgins, kas strādāja par Britu vēstnieku Osmaņu impērijā laikā no 1799. gada līdz 1803. gadam. Daži angļi grāfu Elginu sauc par laupītāju, kurš bija izkārtojis nekaunīgu atļauju Osmaņu impērijas oficiālajās iestādēs - demontēt un savākt savā īpašumā Akropoles mamora skulptūras. Laikā no 1801. gada līdz 1812. gadam Elgina strādnieki bija novākuši apmēram pusi no Partenona skulptūrām, kā arī savākuši liela izmēra arhitektūras detaļas no Nīkes tempļa, Propilejas un Erekhtemas. Marmora skulptūras tika ar kuģiem transportētas uz Angliju. Jau savas dzīves laikā grāfs Elgins tika kritizēts par vandalismu, un pēc publiskām debatēm 1816. gadā Anglijas valdība atpirka Elgina marmora kolekciju, to atdodot Britu muzejam. Lai varētu izvietot marmora kolekciju, tika uzbūvēta Duvīna galerija (angliski: Duveen Gallery). Tomēr arī mūsdienās notiek diskusijas par Elgina marmora kolekcijas piederību, vai kolekcijai vajadzētu atrasties Britu muzejā, vai arī tai būtu jāatgriežas atpakaļ Atēnās.
Spīdola (zemūdene)
Tehniskie parametri
Ūdensizspaids 395 t (virs ūdens) un 525 t (zem ūdens), garums 55 m, platums 4,6 m, iegrime 3,9 m. Maksimālais ātrums 17,5 mezgli (virs ūdens) un 10 mezgli (zem ūdens), darbības radiuss 1660 jūras jūdzes (ar ātrumu 14 mezgli) vai 2000 jūras jūdzes (ar ātrumu 10 mezgli), zemūdens režīmā 85 jūras jūdzes (ar ātrumu 9 mezgli). Maksimālā iegrime 70 m, niršanas ātrums 10m/37s. Divi Sulzer dīzeļmotori (1300 ZS), divi Simonet elektromotori (700 ZS).
Fergusone
Fergusone var būt: